CELEX: 32021D2254
Language: da
Date: 2021-12-07 00:00:00
Title: Den Europæiske Centralbanks afgørelse (EU) 2021/2254 af 7. december 2021 om ændring af afgørelse (EU) 2020/1997 om godkendelse af omfanget af møntudstedelse i 2021 (ECB/2021/53)

17.12.2021   
               
               
                  DA
               
               
                  Den Europæiske Unions Tidende
               
               
                  L 454/17
               
            
         DEN EUROPÆISKE CENTRALBANKS AFGØRELSE (EU) 2021/2254
         af 7. december 2021
         om ændring af afgørelse (EU) 2020/1997 om godkendelse af omfanget af møntudstedelse i 2021
         (ECB/2021/53)
         DIREKTIONEN FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde, særlig artikel 128, stk. 2,
         under henvisning til Den Europæiske Centralbanks afgørelse (EU) 2015/2332 af 4. december 2015 om de proceduremæssige rammer for godkendelsen af mængden af euromønter der skal udstedes (ECB/2015/43) (1), særlig artikel 3, stk. 7, og
         ud fra følgende betragtninger:
         
                     (1)
                  
                  
                     Den Europæiske Centralbank (ECB) har fra og med den 1. januar 1999 eneret til at godkende omfanget af mønter til udstedelse for de medlemsstater, der har euroen som valuta.
                  
               
                     (2)
                  
                  
                     På grundlag af de skøn for efterspørgslen efter euromønter i 2021, som de medlemsstater, der har euroen som valuta, forelagde ECB, godkendte ECB den samlede mængde af euromønter bestemt til at sættes i omløb og euromønter til samlerbrug, der ikke er bestemt til at sættes i omløb for 2021, ved Den Europæiske Centralbanks afgørelse (EU) 2020/1997 (ECB/2020/57) (2).
                  
               
                     (3)
                  
                  
                     I henhold til artikel 3 i Den Europæiske Centralbanks afgørelse (EU) 2015/2332 (ECB/2015/43) skal en medlemsstat i euroområdet underrette ECB, hvis der er sandsynlighed for, at den faktiske efterspørgsel efter euromønter vil overstige den godkendte mængde møntudstedelse i et kalenderår, og indgive en ad hoc-anmodning om godkendelse af en yderligere mængde mønter, der skal udstedes i det pågældende kalenderår, hvis den øgede møntefterspørgsel fortsætter.
                  
               
                     (4)
                  
                  
                     ECB modtog den 22. november 2021 en anmodning fra Banc Ceannais na hÉireann/Central Bank of Ireland på vegne af Irland om, at omfanget af euromønter, som Irland kan udstede i 2021, øges med yderligere 10 mio. EUR fra 16,3 mio. EUR til 26,3 mio. EUR for at modsvare en betydelig øget efterspørgsel for mønter sammenholdt med et fald i modtagelse af mønter sammenlignet med 2020 og en højere efterspørgsel end anslået i perioden op til jul i 2021.
                  
               
                     (5)
                  
                  
                     Direktionen skal i henhold til artikel 3, stk. 7, i afgørelse (EU) 2015/2332 (ECB/2015/43) vedtage en individuel afgørelse om anmodningen om ad hoc-godkendelse, hvis ad hoc-anmodningen ikke kræver ændringer.
                  
               
                     (6)
                  
                  
                     Afgørelse (EU) 2020/1997 (ECB/2020/57) bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Ændring
            Tabellen i artikel 2 i afgørelse (EU) 2020/1997 (ECB/2020/57), ændres som følger:
            Rækken vedrørende Irland affattes således:
            
               
                           »Irland
                        
                        
                           25,8 
                        
                        
                           0,5 
                        
                        
                           26,3 «.
                        
                     
         
         
            Artikel 2
            Virkning
            Denne afgørelse får virkning på den dato, hvor den meddeles til adressaterne.
         
         
            Artikel 3
            Adressater
            Denne afgørelse er rettet til de medlemsstater, der har euroen som valuta.
         
         
            Udfærdiget i Frankfurt am Main, den 7. december 2021.
            
               Christine LAGARDE
               
                  Formand for ECB
               
            
         
         
            (1)  EUT L 328 af 12.12.2015, s. 123.
         
            (2)  Den Europæiske Centralbanks afgørelse (EU) 2020/1997 af 24. november 2020 om godkendelse af omfanget af møntudstedelse i 2021 (ECB/2020/57) (EUT L 410 af 7.12.2020, s. 104).